Jonathan Quarcoo

Jonathan Tetteh Quarcoo (født 13. oktober 1996 i Bodø) er en norsk friidrettsutøver, som representerer klubben FIK Orion. Quarcoo er sprinter og konkurrerer på 60, 100 og 200 meter. 

Hans fremste internasjonale meritter individuelt er gull på 60 meter i Nordisk mesterskap i friidrett innendørs 2018, og han har også gull på 200 meter ved Nordisk juniormesterskap i friidrett 2014, og sølv på 200 meter og bronse på 100 meter ved Nordisk-baltisk U23-mesterskap i friidrett 2016. 

Hans yngre bror Emmanuel Quarcoo driver også med friidrett. 

 Resultater 
2013
Quarcoo deltok ved UM innendørs 2013, og kom der på 6.-plass på 60 meter i G17-klassen. 

Utendørs kom han på 4.-plass på 100 meter ved Veidekkelekene 2013, og ved junior-NM i friidrett 2013 vant han 200 meter, og kom på 4.-plass på 100 meter. Han ble tatt ut til å delta ved Nordisk juniormesterskap i friidrett 2013, der han kom på 8.-plass på 200 meter. 

2014
Ved NM i friidrett innendørs 2014 på Stange deltok han på 60 og 200 meter, men ble slått ut i semifinalen på begge distansene. Han løp her 60 meter på 7,05 og 200 meter på 22,27. Ved UM innendørs 2014 fikk han sølv på 200 meter i klassen G18/19, med ny personlig rekord på 21,79 sekunder, men ble slått ut i semifinalen på 60 meter. I tillegg van FIK Orion gull på 4 x 200 meter stafett i klassen for gutter 18-22 år. 

I mai deltok han ved Romerikslekene, der han vant 100 meter, på tiden 10,65, som var ny kretsrekord i Hedmark.Østlendingen - Slettet historisk rekord, besøkt 20. desember 2016. Han vant også 200 meter, på tiden 21,55, som var fem hundredeler unna kravat til junior-VM i friidrett 2014.Hamar Arbeiderblad - Slettet Garshols 33 år gamle rekord, besøkt 20. desember 2016. Han løp 100 meter på 10,49 da han vant Tyrvinglekene i juni, men dette var med 3,0 m/s medvind, så dette teller ikke som offisiell rekord. Ved Världsungdomsspelen 2014 vant han 200 meter i G19-klassen, foran Karsten Warholm og Johann Björn Sigurbjörnsson, og han kom på 4.-plass på 100 meter.Track and Field - Världsungdomsspelen 2014 - söndag, besøkt 20. desember 2016. 

Han deltok ved junior-VM i friidrett 2014 (U20) i Eugene i USA, men løp på 21,50 i sitt innledningsheat, som holdt til 5.-plass i heatet og 36.-plass totalt, og gikk dermed ikke videre til semifinalen.IAAF - IAAF World Junior Championships - Results, besøkt 20. desember 2016. Ved junior-NM i friidrett 2014 i Fredrikstad vant han 200 meter, men ble slått av Amund Sjursen på 100 meter, og fikk dermed sølv på denne distansen.Norges Friidrettsforbund - Junior NM 2014, besøkt 20. desember 2016. Ved Nordisk juniormesterskap i friidrett 2014 vant han 200 meter individuelt, og Norge vant også 4 x 100 meter stafett. Han deltok kun på 200 meter ved NM i friidrett 2014, men fikk der bronse, bak Carl Emil Kåshagen og Ousman Touray. I september fikk han sølv på 100 meter ved UM 2014, bak Amund Sjursen.AndRo Data - UM 2014 2014 - G-18/19 100 m Finale, besøkt 20. desember 2016.

2015
Quarcoo satte ny kretsrekord og personlig rekord på 60 meter ved Skedsmolekene 2015, der han løp på 6,88 sekunder.Østlendingen - Quarcoo slettet kretsrekorden på 60-meter, besøkt 20. desember 2016. Han deltok på 200 meter ved NM i friidrett innendørs 2015, og vant sitt innledningsheat, men nådde likevel ikke finalen. Ved UM innendørs 2015 kom han på 2.-plass på 60 meter og 3.-plass på 200 meter. Karsten Warholm vant begge disse distansene. 

Ved NM i stafetter 2015 deltok Quarcoo på FIK Orions stafettlag som tok bronse på 4 x 100 meter i seniorklassen, og han deltok også på vinnerlaget på 4 x 100 meter i juniorklassen, der han løp sammen bl.a. sin bror Emmanuel. han Han kom på 2.-plass på 200 meter ved Norwegian Grand Prix-stevnet på Hamar i mai, løp inn til 5.-plass ved det nasjonale stevnet ved Bislett Games i juni. Han deltok ved Världsungdomsspelen 2015, der han vant 200 meter i klassen G19, og han kom på 3.-plass på 100 meter bak to svenske utøvere. Ved junior-EM i friidrett 2015 kom han på 4.-plass i finalen på 200 meter, fem hundredeler bak bronsen, som gikk til Even Meinseth. Norge kvalifiserte seg også til finalen på 4 x 100 meter, men ble der diskvalifisert.European Athletics - European Athletics U20 Championships - Eskilstuna 2015, besøkt 20. desember 2016. Han løp på 20,99 i finalen, men dette var med 4,1 m/s medvind. 

I august deltok Quarcoo ved NM i friidrett 2015 i Haugesund, og tok der sitt første seniorgull i NM. Han vant 200 meter, med ny personlig rekord på 21,08, og slo dermed Håkon Morken med 0,25 sekunder.Hamar Arbeiderblad - Jonathan Quarcoo suveren på 200 meter, besøkt 20. desember 2016. På 100 meter kom han på 4.-plass. Ved junior-NM i friidrett 2015 fikk han sølv på 100 meter i klassen MJ19, og han kom på 4.-plass på 200 meter. 

Han deltok på det norske laget som vant 4 x 100 meter stafett ved Nordisk juniormesterskap i friidrett 2015 i Esbo, der han løp sammen med Sondre Loftås Kåstad, Even Meinseth og Karsten Warholm. 

2016
Quarcoo forbedret sin personlige rekord på 60 meter innendørs to ganger ved Tyrvinglekene 2016 - først til 6,85 i innledningsheatet, deretter 6,76 i finalen, der han vant.Norges friidrettsforbund - Sprint som det luktet svidd av i Bærum og Florø, besøkt 20. desember 2016. Han deltok også ved Nordenkampen 2016 (innendørs), der han kom på 6.-plass på 60 meter. 

Utendørs vant han 100 meter ved Norwegian Grand Prix-stevnet på Hamar, og han kom på 2.-plass på 200 meter. Han vant 100 meter ved Meeting international dathlétisme de Wallonie i Belgia, og 200 meter ved Gkrør-stevnet på Lillehammer. Han tok sitt første Diamond League-poeng 16. juni 2016, da han kom på 6.-plass på 100 meter ved Bauhaus Galan i Stockholm, som var en del av Diamond League 2016. Quarcoo løp her på 10,60 med 0,8 m/s motvind.Lets Run - Full Results for 2016 Stockholm Diamond League – Stockholm BAUHAUS Athletics, besøkt 20. desember 2016. Han fikk sølv på 200 meter ved NM i friidrett 2016, bak Jaysuma Saidy Ndure, og han vant både 100 og 200 meter i U23-klassen ved junior-NM i friidrett 2016. 

Han ble tatt ut til å delta ved Nordisk-baltisk U23-mesterskap i friidrett 2016 i Esbo i Finland. Der fikk han sølv på 200 meter, med ny personlig rekord på 20,94, kun slått av svenske Samuli Samuelsson. På 100 meter fikk han bronse, med tiden 10,33, men her var det for sterk medvind (+2,6 m/s) til at dette teller som offisiell rekord. 

Ved Weltklasse Zurich deltok han ved Young Diamonds Challenge, og kom der på 4.-plass med tiden 21,09. 

2017
Quarcoo vant 60 meter under NM i friidrett innendørs 2017, og tok med det sitt første NM-gull som senior. Under Nordisk mesterskap i friidrett innendørs 2017 kom han på femteplass på 60 meter. 

Han deltok i U23-EM i friidrett 2017, og fikk der bronse på 100 meter, bak Ojie Edoburun og Ján Volko. Han løp på 10,29 i finalen, med satte ny personlig rekord i innledningsheatet med 10,26 sekunder. Dette er også norsk bestenotering for U23-utøvere. Han deltok også på 200 meter, der han kom på fjerdeplass med tiden 20,80. I semifinalen løp han på 20,39, som også var personlig rekord og norsk bestenotering for U23-utøvere. Norge deltok i First League under Lag-EM i friidrett 2017, der Quarcoo vant 100 meter med tiden 10,35, og han deltok også på Norges stafettlag som kom på tredjeplass på 4 x 100 meter stafett.

Den 7. august debuterte han i seniormesterskap i VM i friidrett 2017 med å løpe 20,60 i forsøksheatet på 200 meter. Han kom på fjerdeplass i sitt heat, men tiden var ikke god nok til å bli kvalifisert til semifinalen. Han vant 100 og 200 meter under NM i friidrett 2017.

2018
Han vant 60 meter under NM i friidrett innendørs 2018, og vant også 60 meter under Nordisk mesterskap i friidrett innendørs 2018. 

Under NM i stafetter 2018 fikk han sølv på 4 x 100 meter stafett mix i seniorklassen.

 Medaljer i norske mesterskap 
Plassering Øvelse ÅrGull  100 meter  2017, 2018Gull  200 meter  2015, 2017, 2018, 2021Gull  60 meter innendørs  2017, 2018Gull  4x100 meter stafett  2017Sølv  100 meter  2021Sølv  200 meter  2016Sølv  4x100 meter stafett  2014Bronse  100 meter  2019Bronse  200 meter  2014Bronse  4x100 meter stafett  2015

 Referanser 
friidrett.no: NM 100 meter menn. 
friidrett.no: NM 200 meter menn. 
friidrett.no: NM 60 meter innendørs menn. 

 Kilder 
 Profil og resultater hos Minfriidrettsstatistikk.no

 Eksterne lenker 



Kategori:Norske sprintere
Kategori:Norgesmestere i friidrett
Kategori:Nordiske mestere i friidrett
Kategori:Personer fra Bodø kommune
Kategori:Deltakere for Norge under VM i friidrett 2017
Kategori:Deltakere for Norge under EM i friidrett 2018
Kategori:Juniornorgesmestere i friidrett